## El Consell col·labora amb la Federació Valenciana de Municipis i Províncies en la formació de la Policia Local

*** El conveni obri noves línies de qualificació per a agents i comandaments
* Es destinaran 425.000 euros als futurs convenis singulars amb els ajuntaments**

El Consell ha autoritzat la subscripció d’un conveni tipus d’encàrrec de gestió pel qual l’Agència València de Seguretat i Resposta a les Emergències (AVSRE) encarrega als ajuntaments interessats l’activitat d’instrucció policial en els cursos d’accés a les diferents escales i categories de Policia Local organitzats per l’Institut Valencià de Seguretat Pública i Emergències (Ivaspe).

L’AVSRE va subscriure en novembre de 2023 un conveni marc amb la Federació Valenciana de Municipis i Províncies (FVMP) amb la finalitat d’establir un pla de transferència de coneixement organitzat per l’Ivaspe.

De tal manera, el funcionariat de carrera dels cossos de Policia Local podia transferir a l’alumnat, en condició de personal docent col·laborador, experiències, destreses i habilitats per al futur acompliment de les funcions atribuïdes al personal funcionari de Policia Local.

Després de la resposta positiva dels municipis, resulta imprescindible formalitzar per a l’any 2024 els convenis singulars en els quals queden concretades les obligacions, tant de l’AVSRE com dels ajuntaments.

El conveni tipus aprovat, que no implica gasto, servirà de model per a tots els acords que es formalitzen amb els ajuntaments de la Comunitat Valenciana que disposen de cos de Policia Local i estiguen interessats en els cursos formatius organitzats per l’Ivaspe.

En concret, es preveu destinar la suma global de 425.000 euros a estos convenis singulars posteriors que se subscriuran amb els ajuntaments i les activitats de formació tindran un caràcter material i tècnic.

Fecha: 24/09/2024